**Izjava o varovanju informacij** **(8. člen pravilnika)**

|  |
| --- |
| Ime in priimek:  |
| Naziv podjetja: |
| Naslov: |
| Poštna številka in pošta:  |

Zavezujem se, da bom storil vse potrebno za varovanje informacij, ki bodo pridobljene tekom pogodbenega sodelovanja z DARS. Informacij ne bom prodajal, z njimi trgoval, jih objavljal, posredoval nepooblaščenim zaposlenim ter zunanjim subjektom in jih na kakršenkoli način razkrival brez predhodnega pisnega soglasja odgovorne osebe DARS. Informacije bom uporabljal izključno za pogodbeni namen in bodo obravnavane kot časovno neomejeno brezpogojno zaupne.

Prav tako se zavezujem, da skladno z Zakonom o varstvu osebnih podatkov morebitnih osebnih podatkov, do katerih bom prišel v času izvajanja pogodbenih obveznosti ter tudi v času pred sklenitvijo pogodbe, ne bom uporabljal v nasprotju z določili tega zakona in pogodbe. Osebnih podatkov ne bom uporabljal za noben drug namen, razen za namene, ki so oziroma bodo določeni v pogodbi, in sicer tudi v primeru razveljavitve pogodbe in po izteku pogodbe.

Zagotavljal bom pogoje in ukrepe za varstvo in zavarovanje osebnih podatkov, s katerimi bom preprečeval njihove možne zlorabe, njihovo spremembo ali izgubo, slučajno ali namerno nepooblaščeno uničevanje ter nepooblaščeno obdelavo v smislu določil navedenega zakona in pogodbenih zahtev DARS.

V primeru kakršnekoli škode, ki bi jo DARS utrpel zaradi kršenja prepovedi razkrivanja informacij in osebnih podatkov v skladu s to izjavo, pogodbenimi določili in zakonodajo v Republiki Sloveniji, bo DARS zoper podpisnika te izjave o zaupnosti lahko uveljavljal moralno, odškodninsko in kazensko odgovornost. V primeru, če škode ne bi bilo mogoče natančno ugotoviti ali bi bilo ugotavljanje le te povezano z nesorazmerno visokimi stroški, velja pogodbena kazen v višini 20.000,00 EUR, in sicer za vsako posamezno kršitev zavezanca.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(kraj in datum podpisa izjave) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(podpis) |